Rodoksella vallitsee Välimeren ilmasto eli kesät ovat kuumia ja kuivia ja talvet leutoja ja sateisia. Matkustusaika alkaa yleisesti huhtikuussa jatkuen lokakuulle saakka. Keväisin ja syksyisin lämpötilat ovat maltillisia esimerkiksi luontomatkailijalle.
Huhti – ja  toukokuussa sekä lokakuussa lämpötilat vaihtelevat + 20 °C molemmin puolin, mutta ilmat saattavat muutoin olla epävakaita ja sadekuurot on mahdollisia.
Kesä-, heinä- ja elokuu ovat suosituimpia kuukausia matkustaa Rodokselle, vaikka tällöin yötkin ovat tukahduttavan kuumia.
Rodoksella voi matkailla ympäri vuoden. Talvisin kuitenkin palveluita on tarjolla vähemmän kuin kesällä. Saaren sateet saadaan joulu-helmikuussa. Joskus sade tulee lumena, kun pohjoistuuli yltyy kovaksi. Talvella päivälämpötila on noin 15–17 astetta ja öisin alle 10 astetta.